Európa semmiféle ellenállást nem mutat az iszlamizációval szemben – mondta Incze Nikoletta, a Politikai Iszlám Tanulmányok Központjának kutatója az M1 pénteki műsorában.

A történelem során rendszeresen ellenállásba ütközött az iszlám terjesztése, mivel ez nemcsak vallás, hanem politikai ideológia, amely a hódításról, a dominanciáról, az iszlám mindenekfelettiségéről szól.

Jelenleg a tolerancia és elfogadás jegyében Európa a többi vallással egyenrangúként kezeli az iszlámot – fűzte hozzá. A szakértő egy iszlamizációval foglalkozó harwardi tanulmányra hivatkozva elmondta: ha az népesség 16 százaléka muszlimmá válik, akkor elindul egy visszafordíthatatlan iszlamizációs folyamat.



Az iszlám megjelenése előtt Egyiptom, Törökország és Szíria keresztény, Pakisztán hindu, Afganisztán buddhista, Irán zoroasztriánus vallású ország volt, ezeken a területeken az iszlamizáció pár száz év alatt ment végbe – mutatott rá Incze Nikoletta.